**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ

ΤΜΗΜΑ ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

**Ταχ. Δ/νση :** Ακτή Κουντουριώτη 7, Κως

**Ταχ. Κώδικας :** 85300

**Τηλέφωνο :** 22423-60433

**Πληροφορίες**  : Στ. Σούλη

**Ηλεκτρον. δ/νση :** [s.souli@kos.gr](mailto:s.souli@kos.gr)

**ΕΠΕΙΓΟΝ-ΠΡΟΘΕΣΜΙΑ**

**Προς:**

* **Τον κ. Δήμαρχο Κω,**
* **Τους κ.κ. Αντιδημάρχους**
* **Τους Προέδρους Διοικητικών Συμβουλίων Νομικών Προσώπων Δήμου Κω**
* **Τους κ.κ. Δημοτικούς Συμβούλους.**
* **Τους κ.κ. Προέδρους των Δημοτικών Κοινοτήτων**

**Κοιν.:**

1. **Γενική Γραμματέα Δήμου Κω, κα Κρητικού Μαρία.**
2. **Γραφείο Δημάρχου**

**Σχέδιο Πρόσκλησης**

**Θέμα:** ***«Προγραμματισμός ειδικής συνεδρίασης λογοδοσίας Δημοτικής Αρχής»***

**Νομοθετικό πλαίσιο: *Άρθρο 7 του Ν. 5056/2023***

Σας ενημερώνουμε ότι, σύμφωνα με τις διατάξεις του άρθρου 7 του Ν. 5056/2023, ορίζονται τα εξής:

*Μετά το άρθρο 67 του ν. 3852/2010 (Α’ 87) προστίθεται το άρθρο 67A ως εξής:*

*“Ειδική συνεδρίαση λογοδοσίας δημοτικής αρχής*

*1. Επιπλέον της παρ. 1 του άρθρου 67, το δημοτικό συμβούλιο κάθε δύο (2) μήνες συγκαλείται υποχρεωτικά σε ειδική συνεδρίαση λογοδοσίας της δημοτικής αρχής. H παράλειψη σύγκλησης του συμβουλίου στην ανωτέρω προθεσμία για λόγους που δεν άπτονται ανωτέρας βίας αποτελεί σοβαρή παράβαση καθήκοντος του Προέδρου του Δημοτικού Συμβουλίου.*

*2. Στην ημερήσια διάταξη της συνεδρίασης εγγράφονται υποχρεωτικά τα θέματα που επιθυμεί να θέσει κάθε δημοτικός σύμβουλος, τα οποία αφορούν στο έργο της δημοτικής αρχής, εφόσον έχουν κατατεθεί εγγράφως στο προεδρείο του δημοτικού συμβουλίου τρεις (3) ημέρες πριν τη συνεδρίαση. Κάθε δημοτικός σύμβουλος μπορεί να θέσει έως ένα (1) θέμα. Εφόσον έχουν υποβληθεί συνολικά πάνω από δέκα (10) θέματα, διενεργείται δημόσια κλήρωση από το προεδρείο για τα θέματα που θα συζητηθούν και τα οποία θα εγγραφούν στην ημερήσια διάταξη.*

*3. Ο Πρόεδρος του Δημοτικού Συμβουλίου* ***ενημερώνει, τουλάχιστον δέκα (10) ημέρες πριν τη συνεδρίαση, τους δημοτικούς συμβούλους για την ημερομηνία, τον τόπο συνεδρίασης και την καταληκτική ημερομηνία υποβολής των θεμάτων.***

*4. Απαγορεύεται η συζήτηση οποιουδήποτε άλλου θέματος κατά τη συνεδρίαση αυτή, καθώς και η λήψη οποιασδήποτε απόφασης.*

*5. Θέματα διεξαγωγής της συνεδρίασης αυτής δύνανται να περιλαμβάνονται στον Κανονισμό Λειτουργίας του δημοτικού συμβουλίου.*

*6. Ειδικά για αυτή τη συνεδρίαση του δημοτικού συμβουλίου δεν απαιτείται απαρτία.  
7. Κατά τα λοιπά εφαρμόζεται το άρθρο 67.”*

Κατόπιν των ανωτέρω, σας ενημερώνουμε ότι η **2η ειδική συνεδρίαση λογοδοσίας** της δημοτικής αρχής, προγραμματίζεται για την **10η Μαρτίου 2025**, **ημέρα Δευτέρα και ώρα 18:00,** στην **αίθουσα συνεδριάσεων του Δημοτικού Συμβουλίου Κω, στο δημοτικό κατάστημα επί της οδού Ακτής Κουντουριώτη αριθμ. 7 πόλεως Κω.**

Για το αυτό, παρακαλούμε για την αποστολή των θεμάτων σας, **δεσμευτικά** **μέχρι τις 3 Μαρτίου 2025, ημέρα Δευτέρα και ώρα 15:00μμ, στο Τμήμα Υποστήριξης Πολιτικών Οργάνων – Γραμματεία Δημοτικού Συμβουλίου και στις ηλεκτρονικές διευθύνσεις** [**s.souli@kos.gr**](mailto:s.souli@kos.gr)**, ή** [**v.perouli@kos.gr**](mailto:v.perouli@kos.gr) **ή** [**v.mousellimi@kos.gr**](mailto:v.mousellimi@kos.gr) **,** για τα περαιτέρω προβλεπόμενα από το Νόμο.

**Με Εκτίμηση,**

**Η Πρόεδρος του Δημοτικού Συμβουλίου**

**Τελλή – Τσιμισίρη Διονυσία**